שיחה:שמואל ברוט

message: כשכתבתי את הערך בזמנו, נתקלתי בכמה וכמה מקורות שונים, שהתרשמתי שאינם תלויים זה בזה (היו ביניהם הבדלים בנקודות אחרות, כך שהיה ניכר שלא מדובר בהרבה מקורות שהתבססו על מקור אחד), שהציגו את סיפור התמנותו לרבה של טומשוב מזובייצקי מהזווית ה"מזרחית" (והם המקורות של הערך, בהערות השוליים, ב"לקריאה נוספת" וב"קישורים חיצוניים"). בהמשך, גיליתי שהעסק פחות חד-חד ערכי מכפי שהיה נראה. ישראל ארליך כתב במאמר אודות ר' שמואל בספר "שבעים פנים" עמ' 420 (הפנייה ביבליוגרפית מדוייקת לספר יש ב"לקריאה נוספת") שר' שמואל ברוט ור' דוד בורנשטיין זכו למספר קולות שווים, ולכן הוויכוח לא שכך, עד שר' שמואל בורנשטיין הלך לעולמו ובנו ממילא עזב את טומשוב לטובת כהונתו כאדמו"ר תחת אביו בעיר פאביניץ, ושר' שמואל ברוט לא הסכים לקבל את הרבנות ללא הסכמתו של הרב בורנשטיין. אותו ארליך בעצמו כותב במאמרו שהודפס גם ב"שבעים פנים" עמ' 155 וגם בספרו על אדמו"רי סוכטשוב "אבירי הרועים" שר' דוד בורנשטיין זכה למספר קולות גבוה יותר, והחל להתבסס בטומשוב, אלא שתוך כדי המאבק על הרבנות שם (הוא לא מציין באיזה שלב בדיוק ושומר על עמימות) נפטר אביו והוא עבר לכהן כאדמו"ר בפאביניץ. במאמר החריף והאנונימי שהתפרסם בגליון המזרחי תיאר את המציאות (כמצופה מפובליציסט בבטאון פוליטי) באור מאד ברור: הנצחון היה עם הרב ברוט. תומכי הרב בורנשטיין לא יכלו להשלים עם התוצאות ולכןם חיבלו בבחירות, וקבעו מציאות בשטח על ידי שהושיבו את הרב בורנשטיין בעיר והכתירו אותו לרב בניגוד לרצונם של יהודי העיר.
בחיפוש ב-Jpress לא מצאתי כתבה, מאמר או פיליטון מהצד השני. גם במקומון היידי (שפה שבה שליטתי די דלה עדיין, לצערי) "טאמאשאווער צייטונג⁩⁩" שיצא בטומאשוב עצמה לא מצאתי את מבוקשי. 
מנגד, ב"מלכות בית דוד" הביוגרפיה (שלא לומר הגיוגרפיה) על ר' דוד בורנשטיין (מאת יהושע עוזיאל זילברג, בני ברק תשנ"א) עמ' 149 - 151 התיאור חריף וחד צדדי מן הכיוון השני: שם מתואר כמובן כי כל היהדות החרדית בפולין עמדה מאחורי הרב בורנשטיין (לאחר הסכם חלוקה מעניין בין שלושה רבנים חרדים אודות הרבנות בכמה ערים, הסכם שלפי הצלבת מקורות אחרים היה ונברא, גם אם בפרטים שונים מהמתואר שם, ואין זה מעניינינו כרגע), והוא אכן נבחר לרב העיר וכיהן בה, אלא שהחילונים, הציונים, הבונדיסטים והמזרחי לא חפצו ברב חרדי חזק ומשפיע, ולכן ניסו לחבל בדרכים שונות, חלקן גם פסולות (לא מתואר מהן) - למנוע את בחירתו, דבר שהביא את השלטונות לקבוע שתתקיימנה בחירות, שבהן הפסיד הרב בורנשטיין אך הוא המשיך להתגורר בטומשוב, עד פטירת אביו.
בספר זה מצאתי טעויות מאד מביכות, אשר מגדילות את החשד, הגדול ממילא, שהוא לא דייק בתיאור העובדות לאשורן: הרב ברוט מתואר שם כ"הרב ד"ר" - בעוד שלא היתה לו השכלה פורמלית כלל (נוח לצייר את "אויב היהדות החרדית" כ"רב ד"ר"...); כתוב שם בהערה שהוא היה בתחילתו חסיד אלכסנדר "וי"א שהיה מחסידות אחרת" - בעוד שהר ברוט גדל אצל סבו שהיה חסיד ראדזין אך מגיל צעיר היה חסידו של הרבי מאוסטרובצה (כמובן שכתוב מיד לאחר מכן "אך נטה לדעתם של אנשי המזרחי" כניגוד ברור לכך שהיה חסיד...); באותה הערה כתוב שכיהן כרבה של וישיגרוד - בעוד שכיהן לפני כן כרב בבזשץ' קויאבסקי וכן נכתב שם שכיהן בוישיגרוד עד תרצ"ו - בעוד שגם לטענת המחבר הוא כיהן בטומשוב כבר בשנות ה-20...
לכל המקורות סיפור מסגרת זהה: כסא הרבנות בקהילה חשובה היה פנוי, משכך שני הזרמים הדתיים בפולין (אגודה ומזרחי) ניסו לשים את אנשיהם בתפקיד זה, מלחמה יצרית ומשולחת רסן, ולבסוף ישב ר' דוד בטומשוב עד מות אביו ור' שמואל הגיע רק בסוף שנות ה-20 (לאחר שר' דוד עזב). 
אשמח אם מישהו מ ואולי גם  יוכל לשפוך אור על פרשייה עמומה וכואבת זו.  
ואגב חיפושיי, מצאתי כי סביב פרשת הרבנות בטומשוב (עם קשר או בלי - איני יודע) היתה איזושהי תקנה לפסול את השחיטה של קבוצה מסוימת בטומשוב. הרב משה סולובייצ'יק שהיה אז בוורשה התנגד לפסילה (ראו כאן) וכפי הנראה הרב מקוטנו תמך בה (ראו כאן). מניח שיש קשר בין הסיפורים, ואולי גם על זה מישהו יוכל לשפוך אור. 
תודה, וסליחה על האורך. Biegel - שיחה 11:59, 23 בפברואר 2022 (IST)
replies: text: איני מכיר את הסיפור, אבל על הוויכוח על השחיטה ומעורבות הגר"מ סולובייצ'יק כתב אריאל פוס במאמרו על הגר"מ (כאן), וכן בהערת יעקב ששון לאותו מאמר (כאן). בן עדריאל • שיחה • כ"ב באדר א' ה'תשפ"ב  14:48, 23 בפברואר 2022 (IST)
replies: text: :::כבר שפכת הרבה אור. תודה. Biegel - שיחה 22:26, 23 בפברואר 2022 (IST)
replies: text: ::::רפרוף קל במאמר נותן גרסה נוספת לסיפור, כנראה אמינה יותר. הוא גם שותף לביקורתי על הכתיבה המוטה ב"מלכות בית דוד" ועל הטעויות שם. הוא מסתמך על מאמרה של אלה באואר: "המאבק על השליטה בשירותי השחיטה בקהילות פולין בשנות העשרים של המאה ה-20 באספקלריה של כתב פולמוס מטומשוב מזובייצקי" שפורסם בגלעד- מאסף לתולדות יהודי פולין יט. אשתדל לקרוא בעיון ולכתוב על הסוגיה מגישה זו. תודה רבה לך בן עדריאל היקר. Biegel - שיחה 22:29, 23 בפברואר 2022 (IST)
thread_title:  פרשת הרבנות בטומאשוב מזובייצקי